**ŠILALĖS RAJONO SAVIVALDYBĖS 2021 METŲ ŠVIETIMO PAŽANGOS ATASKAITA**

Šilalės rajono savivaldybės 2021 metų švietimo pažangos ataskaita parengta  
vadovaujantis Valstybinės švietimo 2013–2022 metų strategijos II prioritetine kryptimi „Švietimo  
kokybės kultūra“, atsižvelgiant į Šilalės rajono savivaldybės vykdomos nuolatinės švietimo būklės stebėsenos rodiklius, parengtus tvirtinant Šilalės rajono savivaldybės mokyklų tinklo  
pertvarkos 2021–2025 metams bendrąjį planą (Šilalės rajono savivaldybės tarybos 2021 m. balandžio 29 d. sprendimas Nr. T1-113 „Dėl Šilalės rajono savivaldybės mokyklų tinklo pertvarkos 2021–2025 metams bendrojo plano patvirtinimo“). Mokyklų tinklo pertvarkos plano strateginis  
tikslas – racionaliau panaudoti turimus išteklius, užtikrinant ugdymo kokybę ir prieinamumą, sudaryti sąlygas plėtoti geros kokybės privalomąjį ir visuotinį švietimą, didinti jo prieinamumą už protingą, valstybei ir savivaldybei pakeliamą kainą. Kad Mokyklų tinklas būtų darniai veikianti, nuolat atsinaujinanti, švietimo programų įvairovę, jų prieinamumą užtikrinančių ir atsakomybe už švietimo kokybę besidalijančių savivaldybės mokyklų sistema, suformuoti savivaldybės švietimo sistemos uždaviniai: ugdymo kokybė ir prieinamumas. Savivaldybės 2021 metų pažangos ataskaitoje naudojami bendrojo ugdymo mokyklų veiklos kokybės įsivertinimo, ŠVIS‘o, brandos egzaminų, pagrindinio ugdymo pasiekimų patikrinimo, nacionalinio mokinių pasiekimų patikrinimo, Švietimo, kultūros ir sporto skyriaus analizių duomenys.

**1. Ikimokyklinis ir priešmokyklinis ugdymas**

Šilalės rajone 2021 metais ikimokyklinis ugdymas organizuotas 4 bendrojo ugdymo mokyklose ir 2 ikimokyklinio įstaigose, priešmokyklinio ugdymo grupės veikė 5 bendrojo ugdymo mokyklose ir Šilalės r. Kvėdarnos darželyje ,,Saulutė“. Savivaldybėje nebeliko keturių valandų trukmės ikimokyklinio ugdymo grupių, visose įstaigose veikė pilnos dienos grupės. Pastačius Šilalės lopšelio-darželio ,,Žiogelis“ priestatą, mieste eilė į darželį ženkliai sutrumpėjo, priimti visi 3 metų amžiaus ir vyresni vaikai, dėl vietų trūkumo nepriimti 33 vaikai, iš jų 17 vaikų, gimusių 2019 m., ir 16 vaikų, gimusių 2020 metais (9 vaikai 2021 m. rugsėjo 1 d. neturėjo 1,5 m.). Dėl vietų trūkumo 2021 m. vis dar netenkinamas poreikis Šilalės r. Kaltinėnų Aleksandro Stulginskio ir Šilalės r. Pajūrio Stanislovo Biržiškio gimnazijų ikimokyklinio ugdymo grupėse. Savivaldybėje instituciniame ikimokykliniame ir priešmokykliniame ugdyme dalyvaujančių 3–5 metų amžiaus vaikų dalis, lyginant su 2018–2019 mokslo metais, padidėjo 10,46 procento.

**2. Vienai sąlyginei mokytojo pareigybei tenkančių mokinių skaičius bendrojo ugdymo mokyklose**

Šilalės rajono savivaldybėje mokinių skaičius dėl mažo gimstamumo ir išorinės bei vidinės emigracijos kasmet mažėja ir tai tiesiogiai lemia vienai sąlyginei mokytojo pareigybei tenkančių mokinių skaičių.Savivaldybė turi beveik optimalų mokyklų tinklą, vidutinis vienam mokytojui tenkantis mokinių skaičius savivaldybėje per paskutinius metus kito neženkliai, bet nuo šalies vidurkio atsilieka. Tačiau lyginant šį rodiklį su panašių savivaldybių vidurkiu, Šilalės rajono savivaldybėje 2020–2021 mokslo metais jis didesnis.

|  |  |  |  |  |
| --- | --- | --- | --- | --- |
| Mokslo metai | Mokinių skaičius Šilalės rajono savivaldybės bendrojo ugdymo mokyklose | Vidutinis vienam mokytojui tenkantis mokinių skaičius | | |
| Šilalės rajone | Šalyje | Didžiųjų kaimiškų savivaldybių grupėje |
| 2018–2019 | 2820 | 11,45 | 11,66 | 10,51 |
| 2019–2020 | 2752 | 11,42 | 11,78 | 10,57 |
| 2020–2021 | 2679 | 11,92 | 12,22 | 10,92 |

*Šaltinis:* ŠVIS‘o *duomenys*

**3.** **Bendrojo ugdymo mokyklų 1–8 klasių komplektų, kurie yra jungtiniai, dalis**

Vyksta mokinių migracija iš mažų pagrindinių mokyklų į gimnazijas nebaigus pagrindinio, o kartais ir pradinio ugdymo programos. Todėl nebesukomplektuojamos net jungtinės klasės, tenka reorganizuoti mokyklas, nutraukiant pagrindinio ugdymo programų vykdymą. Nuo 2021 metų rugsėjo 1 d. savivaldybėje nebeliko mokyklų juridinių vienetų, kuriuose būtų formuojami jungtiniai klasių komplektai. Suformuoti 2 jungtiniai pradinių klasių komplektai Šilalės r. Kvėdarnos Kazimiero Jauniaus gimnazijos Pajūralio skyriuje, 1 jungtinis pradinių klasių komplektas Šilalės Dariaus ir Girėno progimnazijos Upynos skyriuje bei 2 jungtiniai pradinių klasių komplektai ir 2 jungtiniai 5–8 klasių komplektai Dariaus ir Girėno progimnazijos Obelyno daugiafunkciame centre. Savivaldybėje 1–8 klasių komplektų, kurie yra jungtiniai, dalis 2018–2021 m. nuo 7 proc. sumažėjo iki 5,3 proc.

Jungtinių klasių komplektų skaičiaus dinamika

|  |  |  |  |
| --- | --- | --- | --- |
| Mokslo metai | Iš viso | Iš jų | |
| 1–4 klasės | 5–8 klasės |
| 2018–2019 | 8 | 4 | 4 |
| 2019–2020 | 5 | 3 | 2 |
| 2020–2021 | 6 | 4 | 2 |
| 2021–2022 | 7 | 5 | 2 |

**4. Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis**

Vienas iš Šilalės rajono savivaldybės mokyklų tinklo pertvarkos 2021–2025 metams bendrajame plane nustatytų Šilalės rajono savivaldybės bendrojo ugdymo mokyklų reorganizavimo, likvidavimo, struktūros pertvarkymo kriterijų yra nutraukti pradinio ugdymo programos vykdymą, kai klasėje / jungtinėje klasėje mokinių skaičius mažesnis nei 8 mokiniai, jungiant ne daugiau kaip dvi klasės, o iš viso 1–4 klasėse yra mažiau nei 16 mokinių. Toks pat kriterijus numatytas pagrindinio ugdymo programos pirmos dalies vykdymo nutraukimui. Todėl nuo 2021 m. savivaldybės mokyklose nebeliko klasių komplektų, kuriuose būtų mažiau nei 8 mokiniai. Vidutiniškai vienoje priešmokyklinio ugdymo grupėje mokosi 14 mokinių, 1–4 klasėje – 20 mokinių, 5–12 klasėje – 21 mokinys. Sprendžiant ugdymo programų prieinamumo klausimą organizuojamas mokinių pavežimas į mokyklas. Į rajono bendrojo ugdymo mokyklas ir iš jų į namus yra pavežami visi mokiniai, gyvenantys toliau nei trys kilometrai.

**5. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis – matematika**

Pagrindinio ugdymo paskirtis – suteikti asmeniui dorinės, sociokultūrinės ir pilietinės brandos pagrindus, bendrąjį raštingumą, technologinio raštingumo pradmenis, ugdyti tautinį sąmoningumą, išugdyti siekimą ir gebėjimą apsispręsti, pasirinkti ir mokytis toliau. Per tris paskutinius metus pagrindinį išsilavinimą įgijusių mokinių dalis padidėjo 2,5 proc. Tačiau siekiant ugdymo kokybės iškeltas siekis padidinti pagrindinį mokymosi pasiekimų lygį pasiekusių mokinių dalį. Matematikospagrindinio ugdymo pasiekimų patikrinimo rezultatai 2018 ir 2019 metais lyginant su šalies rezultatais buvo blogesni, o 2021 m. matematikos rezultatai pagerėjo.

*Šaltinis: Nacionalinės švietimo agentūros duomenys*

**6. Pagrindinio ugdymo pasiekimų patikrinimo metu** **bent pagrindinį mokymosi pasiekimų lygį pasiekusių mokinių dalis – lietuvių kalba**

Savivaldybės mokinių lietuvių kalbos pagrindinio ugdymo pasiekimų patikrinimo rezultatai labiau koreliuoja su šalies mokinių rezultatais, nors pagrindiniu ir aukštesniuoju lygiu įvertintų mokinių dalis didesnė nei šalyje.

*Šaltinis: Nacionalinės švietimo agentūros duomenys*

PASTABA. 2020 m. pagrindinio ugdymo pasiekimų patikrinimas dėl pandemijos nebuvo vykdomas.

**7. Tris ir daugiau valstybinių brandos egzaminų išlaikiusių abiturientų dalis**

Valstybinai brandos egzaminai yra apibendrinamasis sumuojamasis vertinimas, formaliai patvirtinantis mokinio ugdymosi rezultatus baigus programą ir gautas aukštesnis įvertinimas liudija ugdymo tikslų pasiekimo laipsnį. Žemiau esančioje diagramoje pateikiamas 2019–2021 metais tris ir daugiau valstybinių brandos egzaminų išlaikiusių abiturientų procentinės dalies Šilalės rajono savivaldybėje ir šalyje palyginimas.

*Šaltinis: Švietimo, kultūros ir sporto skyriaus duomenys*

**8. Kasmet naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis**

Į Šilalės rajono mokyklų pirmą klasę ateina apie 85 procentai vaikų, kurių gyvenamoji vieta deklaruota Šilalės rajone. Nustatant klasių komplektų skaičių ir mokinių juose skaičių vadovaujamasi Mokyklų, vykdančių formaliojo švietimo programas, tinklo kūrimo taisyklių 1 priedo ,,Klasių, jungtinių klasių bendrosiose bendrojo ugdymo mokyklose sudarymo kriterijų 2022–2023 ir 2023–2024 mokslo metams sąrašas“ nuostatomis ir nepažeidžiant jų formuojami nauji klasių komplektai. Šilalės rajono savivaldybėje bendrosios paskirties 1 klasių komplektų, kuriuose yra ne daugiau kaip 24 mokiniai, dalis yra 100 procentų.

**9. Kasmet naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis**

Mokinių skaičiaus mažėjimas ir vidinė mokinių emigracija tarp mokyklų daro didelę įtaką naujų klasių, ypač 5 ir 9 formavimui. Nemaža dalis mokinių iš mažesnių mokyklų, baigę pradinio ugdymo programą arba pagrindinio ugdymo programos pirmąją dalį, renkasi mokymąsi ne artimiausioje mokykloje, o artimiausioje gimnazijoje. Savivaldybėje nebeliko pagrindinių mokyklų, vykdančių pradinio ugdymo ir pagrindinio ugdymo programas (1–10 klasės). Iš septynių Šilalės rajono savivaldybėje veikiančių bendrojo ugdymo mokyklų tik Šilalės Dariaus ir Girėno progimnazija vykdo pradinio ugdymo ir pagrindinio ugdymo pirmos dalies programas, o Šilalės Simono Gaudėšiaus gimnazija – pagrindinio ugdymo programos antrąją dalį ir vidurinio ugdymo programą. Likusios penkios vykdo pradinio, pagrindinio ir vidurinio ugdymo programas.Per paskutinius trejus metus nebebuvo naujai komplektuojamų 5, 9 (I gimnazijos), III gimnazijos klasių komplektų, kuriuose būtų daugiau kaip 30 mokinių.

**10. Mokinių, kurie mokykloje jaučiasi gerai, dalis**

Duomenys apie mokinių mokymosi pasiekimų, savijautos ir požiūrio į mokykloje vykstančius procesus skirtumus yra svarbūs, kai norima užtikrinti ugdymo kokybę ir lygias mokymosi galimybes visiems mokiniams. Klimatas mokykloje ar aplinka mokykloje prisideda prie geros mokinių savijautos ir padeda jiems mokytis. Pasirinkus vienu iš stebėsenos rodiklių mokinių savijautą mokykloje buvo tikimasi pasinaudoti išplėstinės Nacionalinio mokinių pasiekimų patikrinimo (NMPP) ataskaitos duomenimis, tačiau vykdant 2021 m. NMPP anketos nebuvo pateiktos, todėl nėra galimybės įvertinti šio rodiklio.

**11. Neformaliojo švietimo galimybėmis mokykloje ir kitur besinaudojančių mokinių dalis**

Pagal Švietimo informacinės sistemos (ŠVIS), pateiktus duomenis, iš viso 2020–2021 mokslo metais neformaliajame ugdyme dalyvavo (t. y. buvo ugdomi pagal Neformaliojo vaikų švietimo (NVŠ) ar Formalųjį švietimą papildančio ugdymo (FŠPU) programas ar lankė būrelius savo mokyklose) 1822 Šilalės rajono savivaldybės 1–12 klasių mokiniai. Bendra neformaliajame ugdyme dalyvaujančiųjų 1–12 klasių mokinių dalis – 68,14 proc. Skaičiuojant šį rodiklį, vienas vaikas skaičiuojamas tik vieną kartą, net jei jis ugdomas pagal kelias NVŠ, FŠPU programas, pas kelis NVŠ teikėjus, lanko kelis būrelius savo mokykloje. Jokio būrelio nelankė 852 mokiniai. Šilalės meno ir Šilalės sporto mokyklas lankė 41,5 proc. 1–12 klasių mokinių. Šilalės sporto mokyklos mokinių skaičius per trejus metus ženkliai padidėjo dėl mokyklos vykdomų neformaliojo švietimo programų, finansuojamų iš valstybės biudžeto tikslinių lėšų.

*Šaltinis: Mokinių registras (einamųjų metų spalio 1 d.)*

**12. Mokymo lėšų pakankamumas**

Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ numatyta, kad Mokymo lėšų suma savivaldybei skiriama pagal mokinių skaičių rugsėjo 1 dieną. Gautas lėšas savivaldybė perskirsto Šilalės rajono švietimo įstaigoms ugdymo procesui organizuoti ir valdyti pagal mokinių skaičių mokykloje, pareiginės algos bazinį dydį ir nustatytą koeficientą. Perskirsčius lėšas tarp ugdymo įstaigų savivaldybėje mokymo lėšų, skirtų ugdymo plano įgyvendinti, pakanka visoms mokykloms, kadangi klasės komplektuojamos optimaliai, nėra komplektų, kuriuose būtų mažiau kaip 8 mokiniai.

**13. Vieno mokinio ugdymo kaina**

Mažėjant mokinių skaičiui, didėja savivaldybės biudžeto lėšomis finansuojamas vienam bendrojo ugdymo mokiniui tenkantis mokyklos bendras ir mokymo patalpų plotas. Vieno mokinio išlaikymui skiriamų lėšų svyravimai tarp savivaldybės mokyklų priklauso nuo mokyklos užpildymo. Numatytas rodiklio siekis, kad vieno mokinio ugdymo kainos skirtumas savivaldybės mokyklose būtų ne daugiau kaip 30 proc. pasiektas, vieno mokinio ugdymo kaina Šilalės rajone dera su nustatytu mokymo lėšų dydžiu.

**14. Mokinių vežimas**

Visiems savivaldybės 1–12 klasių mokiniams ir pagal priešmokyklinio ugdymo programą ugdomiems vaikams, gyvenantiems toliau nei trys kilometrai nuo mokyklos, užtikrintas pavežimas į mokyklas ir iš jų į namus. Mokiniai pavežami 18 geltonųjų mokyklinių autobusų, maršrutiniais autobusais bei kitu transportu. Iš viso pavežama 45,4 proc. nuo bendro visų priešmokyklinio ugdymo programoje dalyvaujančių ir 1–12 klasių mokinių skaičiaus. Mokykliniu transportu pavežama 35,17 proc., 54,8 proc. maršrutiniu transportu, likusi dalis – kitu transportu. Vykdant mokyklų tinklo pertvarką didėja pavėžėjimo išlaidos, o įteisinus prievolę pavežti ikimokyklinio amžiaus vaikus, kuriems skirtas privalomas ikimokyklinis ugdymas, ir transporto poreikis. Nuo 2021 m. rugsėjo pavežami visi ikimokyklinio amžiaus vaikai, kuriems skirtas privalomas ikimokyklinis ugdymas ir reikalingas pavežimas.

**15. Švietimo pagalbos specialistų, tenkančių 100 mokinių, skaičius**

Mokiniams psichologinė, socialinė pedagoginė, specialioji pedagoginė ir specialioji pagalba teikiama bendrojo ugdymo mokyklose ir Šilalės švietimo pagalbos tarnyboje. Šilalės rajono savivaldybėje yra 14,9 švietimo pagalbos specialistų etatų, švietimo pagalbos specialistų, tenkančių 100 mokinių 0,53. Panašiose savivaldybėse šis rodiklis 0,81, šalyje 0,73.

**Išvada.** Iš penkiolikos Šilalės rajono savivaldybės vykdomos nuolatinės švietimo būklės stebėsenos rodiklių dvylikoje pažangos siekis įgyvendintas. Padidėjo ikimokykliniame ir priešmokykliniame ugdyme dalyvaujančių 3–5 metų vaikų dalis, užtikrinant švietimo paslaugų prieinamumą jungtinės klasės suformuotos tik bendrojo ugdymo mokyklų skyriuose, sumažėjo jungtinių komplektų dalis 5–8 klasių grupėje, neformuojamos klasės su mažesniu nei 8 mokinių skaičiumi ar didesniu nei didžiausias, nustatytas teisės aktuose. Padidėjo tiek matematikos, tiek lietuvių kalbos pagrindinio ugdymo pasiekimų patikrinimo metu pagrindinį ir aukštesnį mokymosi pasiekimų lygį pasiekusių mokinių dalis bei tris ir daugiau valstybinių brandos egzaminų išlaikiusių abiturientų dalis, taip pat neformaliojo švietimo veiklose dalyvaujančių mokinių dalis. Užtikrintas visų, toliau nuo mokyklos gyvenančių, priešmokyklinio amžiaus vaikų ir 1–12 klasių mokinių pavežimas. Nuosekliai vykdant bendrojo ugdymo mokyklų tinklo pertvarką, perskirsčius lėšas tarp ugdymo įstaigų mokymo lėšų dalis mokytojų darbo užmokesčiui pakankama.

Tačiau dėl specialistų trūkumo ne visos švietimo įstaigos turi reikiamus pagalbos mokiniui specialistus, didėja poreikis turėti daugiau mokytojo padėjėjo pareigybių, todėl švietimo pagalbos specialistų, tenkančių 100 mokinių, dalis savivaldybėje sumažėjo. Dėl mažėjančio mokinių skaičiaus rajone neįgyvendintas siekis padidinti vienai sąlyginei mokytojo pareigybei tenkančių mokinių skaičių iki šalies vidurkio. Neįgyvendintas siekis padidinti mokinių, kurie mokykloje jaučiasi gerai, dalį, nes dėl objektyvių priežasčių nebuvo galimybės įvertinti šio rodiklio.

**Šilalės rajono savivaldybės pažangos vertinimo 2018–2019 ir 2020–2021 mokslo metų rodiklių suvestinė**

|  |  |  |  |
| --- | --- | --- | --- |
| Tikslo vertinimo kriterijai | Pradinės reikšmės  2018–2019 m. m. | Reikšmės  2020–2021 m. m. | Rezultatas |
| Ikimokykliniame ir priešmokykliniame ugdyme dalyvaujančių 3–5 metų vaikų dalis (proc.). | 63,4 | 73,86\* | Siekis įgyvendintas, reikšmė padidėjo 10,46 proc., nors rodiklis lieka mažesnis negu šalyje. |
| Vienai sąlyginei mokytojo pareigybei tenkančių mokinių skaičius bendrojo ugdymo mokyklose. | 11,45 | 11,92 | Siekis neįgyvendintas. Rodiklio reikšmė padidėjo, bet atsilieka nuo šalies rodiklio (12,22). |
| Bendrojo ugdymo mokyklų 1–8 klasių komplektų, kurie yra jungtiniai, dalis (proc.)  (įskaitant specialiąsias ir suaugusiųjų klases) | 7,0 | 5,43\* | Siekis įgyvendintas, rodiklio reikšmė sumažėjo 1,57 proc. |
| Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.). | 1,5 | 0\* | Siekis įgyvendintas, nebeliko komplektų, kuriuose mažiau nei 8 mokiniai. |
| Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) – matematika. | 33,9 | 57,07 | Siekis įgyvendintas, rodiklio reikšmė padidėjo 23,17 proc. ir didesnė nei šalyje (52,59). |
| Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) – lietuvių kalba. | 55,69 | 61,91 | Siekis įgyvendintas, rodiklio reikšmė padidėjo 6,22 proc., rodiklis didesnis nei šalyje (53,01). |
| Tris ir daugiau valstybinių brandos egzaminų išlaikiusių abiturientų dalis (proc.). | 51,9 | 59,05 | Siekis įgyvendintas, rodiklio reikšmė padidėjo 7,15 proc., nors rodiklis mažesnis nei šalies (65,75). |
| Kasmet naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis (proc.). | 100 | 100 | Siekis įgyvendintas. |
| Kasmet naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.). | 100 | 100 | Siekis įgyvendintas. |
| Mokinių, kurie mokykloje jaučiasi gerai, dalis (vidurkis, proc.). | 53,7 | – | Nebuvo galimybės įvertinti šio rodiklio. |
| Neformaliojo švietimo galimybėmis mokykloje ir kitur besinaudojančių mokinių dalis (proc.). | 63,9 | 68,14 | Siekis įgyvendintas, rodiklio reikšmė padidėjo 4,24 proc., šalies rodiklis (61,71). |
| Mokymo lėšų pakankamumas. | Mokymo lėšų dalis darbo užmokesčiui mokytojams pakankama visose švietimo įstaigose | Mokymo lėšų dalis darbo užmokesčiui mokytojams pakankama – perskirsčius lėšas tarp ugdymo įstaigų | Siekis įgyvendintas, atsižvelgiant į pedagogų įgytas kvalifikacines kategorijas ir pedagoginį stažą lėšų dalis darbo užmokesčiui mokytojams pakankama. |
| Vieno mokinio ugdymo kaina. | Vieno mokinio ugdymo kaina dera su tais metais nustatytu mokymo lėšų dydžiu | Vieno mokinio ugdymo kainos skirtumas savivaldybės mokyklose ne daugiau kaip 30 proc. | Siekis įgyvendintas, mokinio ugdymo kainos skirtumas savivaldybės mokyklose neviršijo 30 proc. |
| Mokinių vežimas. | Aprūpinimas transportu ir kitų vežiojimo būdų užtikrinimas stabilus, visiems priešmokyklinio ugdymo programoje besimokantiems vaikams ir 1–12 klasių mokiniams užtikrinamas atvežimas į mokyklą ir parvežimas namo | Pavežami visi priešmokyklinio amžiaus vaikai ir 1–12 klasių mokiniai ir 5 ikimokyklinio amžiaus vaikai, kuriems skirtas privalomas ikimokyklinis ugdymas | Siekis įgyvendintas, nėra nepavežamų, toliau nei trys kilometrai nuo mokyklos gyvenančių mokinių. |
| Švietimo pagalbos specialistų, tenkančių 100 mokinių, skaičius. | 0,58 | 0,53 | Siekis neįgyvendintas. Rodiklio reikšmė sumažėjo 0,05 proc., nuo šalies rodiklio atsilieka 0,2 proc. |

PASTABA. \* 2021 m. rugsėjo 1 d. duomenys.